CELEX: 32016R0842
Language: el
Date: 2016-05-27 00:00:00
Title: Εκτελεστικός κανονισμός (ΕΕ) 2016/842 της Επιτροπής, της 27ης Μαΐου 2016, για την τροποποίηση του κανονισμού (ΕΚ) αριθ. 167/2008 όσον αφορά το όνομα του κατόχου της άδειας και την εμπορική επωνυμία κοκκιδιοστατικού (Κείμενο που παρουσιάζει ενδιαφέρον για τον ΕΟΧ)

28.5.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 141/47
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/842 ΤΗΣ ΕΠΙΤΡΟΠΉΣ
   της 27ης Μαΐου 2016
   για την τροποποίηση του κανονισμού (ΕΚ) αριθ. 167/2008 όσον αφορά το όνομα του κατόχου της άδειας και την εμπορική επωνυμία κοκκιδιοστατικού
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1831/2003 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2003, για τις πρόσθετες ύλες που χρησιμοποιούνται στη διατροφή των ζώων (1), και ιδίως το άρθρο 13 παράγραφος 3,
   Εκτιμώντας τα ακόλουθα:
   
               (1)
            
            
               Η εταιρεία KRKA d.d. υπέβαλε αίτηση σύμφωνα με το άρθρο 13 παράγραφος 3 του κανονισμού (ΕΚ) αριθ. 1831/2003, με την οποία προτείνεται η αλλαγή της επωνυμίας του κατόχου της άδειας κυκλοφορίας κατά τον κανονισμό (ΕΚ) αριθ. 167/2008 της Επιτροπής (2) σχετικά με τη χορήγηση άδειας κυκλοφορίας κοκκιδιοστατικού (Kokcisan 120G).
            
         
               (2)
            
            
               Ο αιτών ισχυρίζεται ότι, με ισχύ από τις 5 Φεβρουαρίου 2016, έχει μεταβιβάσει τα δικαιώματα εμπορίας της πρόσθετης ύλης ζωοτροφών Kokcisan 120G στην Huvepharma EOOD. Επιπλέον, η εταιρεία Huvepharma EOOD, ως νέος κάτοχος των δικαιωμάτων εμπορίας της πρόσθετης ύλης ζωοτροφών, ζητεί την αλλαγή της εμπορικής ονομασίας της πρόσθετης ύλης ζωοτροφών. Ο αιτών έχει υποβάλει σχετικά στοιχεία που υποστηρίζουν το αίτημά του.
            
         
               (3)
            
            
               Οι προτεινόμενες τροποποιήσεις των όρων της άδειας κυκλοφορίας είναι καθαρά διοικητικής φύσης και δεν απαιτούν νέα αξιολόγηση της σχετικής πρόσθετης ύλης. Η Ευρωπαϊκή Αρχή για την Ασφάλεια των Τροφίμων ενημερώθηκε για την αίτηση.
            
         
               (4)
            
            
               Για να μπορεί να διατίθεται η εν λόγω πρόσθετη ύλη ζωοτροφών στο εμπόριο με την ονομασία Huvepharma EOOD και με τη νέα εμπορική ονομασία, είναι αναγκαίο να τροποποιηθούν οι όροι της άδειας κυκλοφορίας.
            
         
               (5)
            
            
               Συνεπώς, ο κανονισμός (ΕΚ) αριθ. 167/2008 θα πρέπει να τροποποιηθεί αναλόγως.
            
         
               (6)
            
            
               Επειδή δεν απαιτείται, για λόγους ασφάλειας, η άμεση εφαρμογή των τροποποιήσεων του παρόντος κανονισμού στον κανονισμό (ΕΚ) αριθ. 167/2008, είναι σκόπιμο να προβλεφθεί μεταβατική περίοδος για την εξάντληση των υπαρχόντων αποθεμάτων της πρόσθετης ύλης, των προμειγμάτων και των σύνθετων ζωοτροφών που περιέχουν την πρόσθετη ύλη.
            
         
               (7)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα του κανονισμού (ΕΚ) αριθ. 167/2008 τροποποιείται ως εξής:
   
               1)
            
            
               Στη δεύτερη στήλη, οι λέξεις «KRKA d.d., Novo mesto, Σλοβενία» αντικαθίστανται από τις λέξεις «Huvepharma EOOD, Βουλγαρία».
            
         
               2)
            
            
               Στην τρίτη στήλη, οι λέξεις «Kokcisan 120G» αντικαθίστανται από τις λέξεις «Huvesal 120 G».
            
         Άρθρο 2
   Τα υφιστάμενα αποθέματα της πρόσθετης ύλης, των προμειγμάτων και σύνθετων ζωοτροφών που περιέχουν την πρόσθετη ύλη τα οποία συμμορφώνονται με τις διατάξεις που ισχύουν πριν από την ημερομηνία της έναρξης ισχύος του παρόντος κανονισμού μπορούν να εξακολουθήσουν να διατίθενται στην αγορά και να χρησιμοποιούνται έως ότου εξαντληθούν.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 27 Μαΐου 2016.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 268 της 18.10.2003, σ. 29.
   
      (2)  Κανονισμός (ΕΚ) αριθ. 167/2008 της Επιτροπής, της 22ας Φεβρουαρίου 2008, σχετικά με τη χορήγηση νέας δεκαετούς άδειας κυκλοφορίας κοκκιδιοστατικού ως πρόσθετης ύλης στις ζωοτροφές (ΕΕ L 50 της 23.2.2008, σ. 14).